Diari Oficial de la Generalitat Valenciana


Sumari del DOGV 9744, del 13-12-2023 (2023/12848)

RESOLUCIÓ de 30 de novembre de 2023, de concessió de les ajudes regulades mitjançant l'Ordre 1/2021, de 19 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes per a la realització de l'informe d'avaluació d'edificis d'habitatges (IEEV.CV), i convocades mitjançant Resolució de 17 de gener de 2023, de la Direcció General de Qualitat, Rehabilitació i Eficiència Energètica, per la qual es convoquen, per a l'exercici 2023, les ajudes per a la realització de l'informe d'avaluació de l'edifici.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9744

Data del DOGV
:   13-12-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/12110


Data del document
:   30-11-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 30 de novembre de 2023, de concessió de les ajudes regulades mitjançant l'Ordre 1/2021, de 19 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes per a la realització de l'informe d'avaluació d'edificis d'habitatges (IEEV.CV), i convocades mitjançant Resolució de 17 de gener de 2023, de la Direcció General de Qualitat, Rehabilitació i Eficiència Energètica, per la qual es convoquen, per a l'exercici 2023, les ajudes per a la realització de l'informe d'avaluació de l'edifici. [2023/12116]  
   
   
Vistes les sol·licituds presentades i vistos els antecedents que consten en la Direcció General d'Habitatge, resulten els següents:  
  
Antecedents de fet  
  
Primer  
Mitjançant l'Ordre 1/2021, de 19 d'abril, de la Vicepresidència Segona i Conselleria d'Habitatge i Arquitectura Bioclimàtica, publicada en el DOGV número 9071, de 28 d'abril de 2021, s'aproven les bases reguladores de les ajudes per a la realització de l'informe d'avaluació d'edificis d'habitatges (IEEV.CV), amb correcció d'errors publicada en el DOGV número 9085, de 17 de maig de 2021, i són convocades les ajudes per a l'exercici 2023 mitjançant Resolució de 17 de gener de 2023, de la Direcció General de Qualitat, Rehabilitació i Eficiència Energètica, per la qual es convoquen per a l'exercici 2023 les ajudes per a la realització de l'informe d'avaluació de l'edifici (IEEV.CV), publicada en el DOGV número 9526, de 3 de febrer.  
Per a això s'ha habilitat, a través de l'esmentada ordre, el procediment de concurrència competitiva a seguir, al qual poden concórrer les comunitats de persones propietàries o persones propietàries úniques d'edificis d'habitatges de la Comunitat Valenciana que complisquen les condicions que s'establixen en les bases reguladores.  
  
Segon  
D'acord amb el que s'establix en el resolc quart de la Resolució de 17 de gener de 2023, per la qual es convoquen les ajudes per a l'exercici 2023, el termini per a presentar sol·licituds va finalitzar el passat 8 de maig de 2023 inclusivament.  
  
Tercer  
Les sol·licituds totals presentades telemàticament ascendixen a 2.647; de les quals, eliminant les duplicades, són vàlides 2.616.  
De conformitat amb el que es disposa en la base sexta de l'ordre que regula la tramitació i instrucció del procediment, una vegada tancat el termini de presentació de sol·licituds i revisada la documentació presentada, es va publicar en data 24 de juliol de 2023 en el portal de www.gva.es la llista de les sol·licituds, indicant aquelles que estaven completes, les incompletes, assenyalant la documentació que falta aportar o esmenar, i les no admeses a tràmit, i les parts sol·licitants disposaven d'un termini de deu dies hàbils, fins al 7 d'agost de 2022, per a completar o esmenar la sol·licitud i documentació presentada, així com per a presentar aquelles al·legacions que es consideraren pertinents, si era el cas.  
Després de l'estudi i anàlisi de les sol·licituds i la seua documentació pel personal tècnic instructor dels expedients, resulta:  
  
Sol·licituds per a les quals es proposa l'adjudicació 2.026  
Sol·licituds per a les quals es proposa la denegació, segons els motius assenyalats 166  
Sol·licituds per a les quals es proposa el desistiment per iniciativa pròpia de la persona sol·licitant o no haver aportat cap documentació per a l'esmena d'objeccions 424  
Total vàlides 2.616  
Sol·licituds duplicades i per tant anul·lades 31  
Total 2.647  
  
  
  
Quart  
Una vegada acabat el termini de presentació i esmena de sol·licituds, la dotació pressupostària actual és suficient per a donar cabuda a totes les sol·licituds que complixen els requisits per a obtindre les ajudes. Atés que en la convocatòria d'ajudes s'indica un import màxim de les ajudes a concedir d'1.000.000 d'euros i la quantia total màxima de les ajudes que complixen els requisits ascendix a 906.004,50 €.  
  
Fonaments de dret  
I. Competència. És competent per a resoldre la directora general d'Habitatge, d'acord amb el que s'establix en la base sèptima de l'Ordre 1/2021, de 19 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes per a la realització de l'informe d'avaluació d'edificis d'habitatges (IEEV.CV), publicada en el DOGV número 9071 de 28 d'abril.  
Vista l'acta de la reunió i la proposta de resolució de l'òrgan col·legiat de data 29 de novembre de 2023; la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, resolc:  
  
  
Primer  
Concedir, amb càrrec a l'aplicació pressupostària 66.90.83.987.96.5 de la línia S8289000, «Finançament d'elaboració d'informes d'avaluació d'edificis», del capítol VII dels pressupostos de la Generalitat per a 2023, les ajudes regulades mitjançant l'Ordre 1/2021, de 19 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes per a la realització de l'informe d'avaluació d'edificis d'habitatges (IEEV.CV), i convocades per a l'exercici 2023 mitjançant la Resolució de 17 de gener de 2023, de la Direcció General de Qualitat, Rehabilitació i Eficiència Energètica, per la qual es convoquen, per a l'exercici 2023, les ajudes per a la realització de l'informe d'avaluació de l'edifici (IEEV.CV), publicada en el DOGV número 9526, de 3 de febrer, per un import total de 906.004,50 €, als 2.026 expedients en què s'ha acreditat el compliment dels requisits que s'hi establixen i s'ha comprovat que les persones beneficiàries estan al corrent de les obligacions fiscals, tributàries i de la Seguretat Social que els corresponguen. Aquesta concessió comprén l'atorgament de la subvenció bàsica per a totes aquelles sol·licituds corresponents a edificis amb una antiguitat superior a cinquanta anys i que complisquen els requisits i documentació exigida i de la subvenció addicional a aquells que, segons el que regula la base quinta de l'esmentada Ordre 1/2021, i en funció de l'ordre establit per la baremació regulada en la mateixa base quinta, puguen percebre-la mentre no es produïsca l'esgotament de la dotació d'1.000.000,00 € consignada en la Resolució de 17 de gener de 2023, de la Direcció General de Qualitat, Rehabilitació i Eficiència Energètica, per la qual es convoquen per a l'exercici 2023 les ajudes per a la realització de l'informe d'avaluació de l'edifici (IEEV.CV).  
  
  
Resum del desglossament de l'import total de les ajudes:  
  
 Import  
Ajuda a càrrec de la Generalitat 906.004,50 €  
Import total 906.004,50 €  
  
  
La llista de sol·licituds per a les quals es concedix l'adjudicació es detalla en l'annex I de l'acta i proposta de resolució.  
D'acord amb el que disposa la base onzena de l'ordre esmentada, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquests obligacions o la comprovació de la falsedat de les dades aportades a l'expedient donarà lloc a la revocació de la subvenció concedida i a la devolució de les quanties atorgades, incrementades amb els interessos legals aplicables des del moment de la seua percepció.  
  
Segon  
Denegar les sol·licituds que es detallen en l'annex II de l'acta i proposta de resolució, per no complir els requisits establits en les bases de la convocatòria, i indicar els motius de denegació de cadascuna d'aquests.  
  
Tercer  
Considerar que es desistix de les sol·licituds que es detallen en l'annex III de l'acta i proposta de resolució, per iniciativa pròpia o per no haver aportat, dins del termini concedit a aquest efecte, cap documentació per a l'esmena de les objeccions o deficiències assenyalades en la llista de sol·licituds publicada en la web de la conselleria competent en matèria d'habitatge en data 24 de juliol de 2023.  
Els annexos anteriorment assenyalats de la present resolució no seran publicats en el Diari Oficial de la Generalitat Valenciana. Aquests seran publicats en la pàgina web de la Vicepresidència Segona i Conselleria de Serveis Socials, Igualtat i Habitatge en l'apartat corresponent de l'ajuda, https://habitatge.gva.es/va/web/arquitectura/ajudes-implantacio-ieev.cv-2023, de conformitat amb el que s'establix en l'apartat 2 del resolc sèptim de la Resolució de 17 de gener de 2023, de la Direcció General de Qualitat, Rehabilitació i Eficiència Energètica.  
  
  
Contra la present resolució, que posa fi a la via administrativa, es podrà interposar potestativament un recurs de reposició davant de la Secretaria Autonòmica d'Habitatge en el termini d'un mes a comptar des de l'endemà de ser publicada, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de ser publicada, de conformitat amb el que s'establix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 30 de novembre de 2023. La directora general d'Habitatge (p. d. O 1/2021, de 19 d'abril): Ana Isabel Caballer Almela.